Nzira zvinoreva mukana unofambwa ungava unoshandiswa nemhuka kana vanhu. Vamwe vatauri kuchiManyika vanoti gwanza. Masonga, mashonga kana mawira (meeting place of rivers or roads) apa kureva panosangana nzira kana nzizi. Kondo (game path) apa zvichireva gwara rinofambwa nemhuka. Zvichida ndipo panobva zita rokuti Mukondo. Mugwagwa mugwanyo muvha kana muva (Rhodhi). KuChiNdau vanoti pato. Gwara, (faint game path) zvinoreva nzira inoshandiswa nemhuka. Mutome, dome kana mudome (1. Aside; 2. Path astray; 3. Side of the path) zvichireva nzira inorasisa. Gwanza kana magwanza (trail; path through trees) inzira inopinda nepakati pemiti musango. Muhure zvinoreva nzira yakaitwa nevanhu nechinangwa chekuteya mhuka kana shiri. Mukoto (worn path; narrow path between buildings) inzira yetsoka. Mushwaira, mukwaira kana muhwayira (a narrow path, a track through grass). Mukwaira izita remhuri. Gumbu, makumbu kana mupuyuwuyu (broad much frequented path) inzira pamhi iri yetsoka inoshandiswa zvakanyanya. Mamwe maDuramazwi anoturikira kuti highway. -dzemberedza (1. Stand in one's way and cause to take a detour, 2. Place one in a dilemma).